b'\n_START_ARTICLE_\nSamostan Mile\xc5\xa1eva\n_START_SECTION_\nZgodovina\n_START_PARAGRAPH_\nV narteks, ki ga je leta 1235 zgradil kralj Stefan Vladislav, je polo\xc5\xbeil relikvijo svojega strica Svetega Save. Relikvijo so Turki leta 1594 prenesli na beograjski Vra\xc4\x8dar in jih se\xc5\xbegali, da bi zlomili srbski uporni\xc5\xa1ki duh. _NEWLINE_Samostan je bil zgrajen v obdobju Latinskega cesarstva, ko je nastal tako imenovani "plasti\xc4\x8dni slog". Slog, ki ga je odlikovala monumentalnost, se je izogibal dekorativnosti in se nagibal k oblikam klasi\xc4\x8dne antike. V samostanski cerkvi je bil leta 1377 za kralja "Srbije in primorja" kronan bosanski kralj Tvrtko I. Kotromani\xc4\x87. Stefan Vuk\xc4\x8di\xc4\x87 Kosa\xc4\x8da se je v njej leta 1446 proglasil za "hercega Svetega Save", po \xc4\x8demer je dobila ime Hercegovina. _NEWLINE_V 16. stoletju je bila v samostanu Mile\xc5\xa1evska tiskarna._NEWLINE_Po dolgem obdobju, ko je bil samostan v ru\xc5\xa1evinah, je bil leta 1868 obnovljen. Ob njem je bilo v dvonadstropnem konaku urejenih 30 sob za menihe in goste. Leta 1896 je bil prior samostana arhimandrit Teodozij.\n_START_SECTION_\nSedanjost\n_START_PARAGRAPH_\nSamostan je sredi\xc5\xa1\xc4\x8de episkopije Srbske pravoslavne cerkve, ki jo vodi episkop Atanasije Rakita._NEWLINE_Sarkofag Svetega Save je leta 2003 obnovil kipar Rajko Bla\xc5\xbei\xc4\x87.\n_START_SECTION_\nFreske\n_START_PARAGRAPH_\nFreske v samostanu Mile\xc5\xa1eva spadajo med najbolj\xc5\xa1e evropske stvaritve 13. stoletja. Najbolj znana freska je Beli angel. Druge mojstrovine so Bogorodica iz Blagovesti in ktitorska kompozicija s portretom kralja Stefana Vladislava. Omenjena dela predstavljajo najve\xc4\x8dji domet slikarstva tega obdobja v Evropi._NEWLINE_Zgodovinski portreti: Ikonografija Nemanji\xc4\x87ev, na ju\xc5\xbenem zidu kraljevi\xc4\x8d Vladislav, na severovzhodnem zidu pa liki Nemanje, Svetega Save, Stefana Prvoven\xc4\x8danega ter Radoslava in Dragoslava.'